Darul Ansar

Lokasi

Bangunan ini dimiliki oleh Persatuan Pengubatan Islam Darul Ansar Kebangsaan (PERDANA) yang dipimpin oleh Al Fadhil Ustaz Haliman bin Hj. Sidek Al Jawi dan Darul Ansar memiliki beberapa aset penting dan beberapa buah anak syarikat yang berfungsi untuk menjana ekonomi ahli, kebajikan, pendidikan dan sebagainya. Antara langkah terawal pihak Darul Ansar telah menubuhkan sebuah syarikat perniagaan pertamanya iaitu Darul Ansar Trading And Marketing, Pusat Rawatan Darul Ansar & Ruqyah Darul Ansar Centre yang telah didaftarkan dibawah Suruhanjaya Syarikat Malaysia (SSM), Koperasi Perubatan Islam Darul Ansar Melaka Berhad (KOANSAR), berdaftar dibawah Suruhanjaya Koperasi Malaysia (SKM), Akademi Rawatan Islam Darul Ansar (AKRAWI DARUL ANSAR), Pusat Rawatan Islam Darul Ansar (PURAWI DARUL ANSAR), & Pusat Pengajian Al Huffaz Darul Ansar. Lokasi Persatuan Perubatan Islam Darul Ansar Malaysia di No. 16, Jalan BP 1, Taman Bertam Perdana, 75200, Pulau Gadong, Melaka.
Pada alat Sistem Kedudukan Sejagat (GPS), set kepada N2' 14.531, E102' 12.930 (lat=2.2421083, lon=102.2154182) untuk sampai ke Pusat Pengubatan Darul Ansar Pulau Gadong, Melaka.
Menurut blog Muallij Mustaqim Darul Ansar telah dimasukkan ke dalam GPS Garmin pada bulan November 2011. Ini memudahkan pesakit, pelawat dan ikhwan untuk mencari bangunan ini dengan alat GPS. Setakat ini hanya disokong oleh jenama Garmin sahaja. Maps (gmapsupp) boleh dimuat turun di My ASEAN Free GPS Map Project.
Selain itu, Darul Ansar juga mempunyai beberapa cawangan di Melaka, Johor, Negeri Sembilan dan Selangor.

Penaung Antarabangsa Darul Ansar

Al 'Arif Billah Maulana Sayyid Muhammad Al Syarif bin Idris Al Idrisi Al Hasani.

YDP Darul Ansar

Al Fadhil Al Ustaz Haliman bin Sidek Al Jawi Al Ansari

Timbalan YDP Darul Ansar

Tuan Hj. Abdul Halim @ Noordin bin Omar Al Kelantani Al Ansari

Setiausaha Agung Darul Ansar merangkap Ketua Penerangan

Tuan Hj. Mohd Zazmi bin Zain Al Mandili Al Ansari

Timbalan Setiausaha Agung Darul Ansar

Tuan Hj. Abdul Nasir bin Hj. Yusoff Al Ansari

Pendaftar/Bendaari Agung Darul Ansar

Al Fadhilah Al Ustazah Norazura binti Ibrahim

Perancangan Darul Ansar

Sebuah induk institusi pengajian Islam (kanak-kanak, remaja, dewasa dan warga emas) akan dibangunkan oleh Persatuan Pengubatan Islam Darul Ansar Kebangsaan (PERDANA) di Kg. Solok Binjai, Pengkalan Balak, Masjid Tanah, Melaka yang bernilai RM 700,000 di atas tanah persendirian yang dimiliki oleh Al Fadhil Ustaz Hj. Abdul Halim bin Hj. Maidin seorang guru agama juga merupakan Pengerusi Koperasi Perubatan Islam Darul Ansar Berhad (KOANSAR) yang dibesarkan di Pengkalan Balak.
Projek pembangunan tersebut akan bermula Disember 2011 dan dijangka siap pada hujung tahun 2012 serta pengambilan pelajar akan bermula pada 2013. Bagi penama sumbangan waqaf layak menerima Sijil Waqaf yang dikeluarkan oleh Darul Ansar.
Sabda Baginda Rasulullah yang bermakud: "Apabila matinya manusia, maka terputuslah segala-galanya kecuali TIGA perkara iaitu: Sedekah Jariah (yang tidak putus pahalanya) atau ilmu yang bermanfaat atau anak soleh yang mendoakan ibu bapanya." - Hadis riwayat Imam Al Bukhari Blog Tahfiz darul Ansar: http://tahfizdarulansar.blogspot.com/

Koperasi Darul Ansar

Selamat datang ke laman rasmi Koperasi Perubatan Islam Darul Ansar Melaka Berhad (KOANSAR) No. Pendaftaran SKM: M4-0261. Sebuah koperasi yang ditubuhkan oleh Persatuan Perubatan Islam Darul Ansar Malaysia. Silalah datang ke kedai koperasi di No. 16, Jalan BP 1, Taman Bertam Perdana, 75200, Pulau Gadong, Melaka.

Lawatan Kehormat Sayyid Ahmad bin Idris al-Idrisi al-Hasani

Maulana Sayyid Ahmad bin Idris al-Idrisi al-Hasani tiba di KLIA pada pada 13 Julai 2010 dan merasmikan bangunan Darul Ansar pada 17 Julai 2010. Syeikh Muhammad Rajab Akmal al-Idrisi ketika menterjemahkan ceramah Maulana Sayyid Ahmad bin Idris al-Idrisi al-Hasani RA mengenai perjalanan Tariqah Ahmadiyah Idrisiyah di kediaman Tuan Hj. Mohd Khairi di Setiawangsa, Kuala Lumpur pada 16 Julai 2010, di rumah Cikgu Hj. Awang di Petaling Jaya, Selangor pada 15 Julai 2010, Majlis Haul pada 17 Julai 2010 di Madrasah Syeikh Abdullah al-Linggi. Maulana juga melawat di Surau al-Amin Taman Rambai Utama Bukit Rambai Melaka, ikhwan juga memperbaharui bai'ah dengan Maulana Sayyid Ahmad bin Idris al-Idrisi al-Hasani Madrasah An-Nur al-Idrisiyah, Taman Rambai Jaya, Bukit Rambai, Melaka.
Maulana Sayyid Ahmad Idris al-Idrisi al-Hasani RA bersama dengan ikhwan dan khalifah-khalifahnya iaitu Syeikh 'Uthman Ahmad, Dr. Sayyid Ibrahim Ahmad al-Idrisi al-Hasani, Syeikh Taj as-Sirr, Syeikh Iliysy, Syeikh Mohd Nizar, Syeikh Muhammad Fathur Rahman dan Syeikh Muhammad Rajab Akmal bin Abdul Halim al-Idrisi melawat kawasan Maqam Syeikh Muhammad Sa'id al-Linggi RA di Seremban pada 17 julai 2010.